શું આ વાતમાં તથ્ય છે? પરોઢે ઊઠીને વાંચવું સમજદારીનું કામ છે?

આપણું મગજ ચોક્કસ ઢબે ચાલતું કોઈ સચોટ મશીન નથી. દિવસના વિવિધ ભાગમાં તેની પ્રતિક્રિયા એક જેવી હોતી નથી.

ભોજન બાદ એકાગ્રતા ઘટે છે તે કદાચ તમે અનુભવ્યું હશે.

બપોરના ભોજન બાદ આવતી આળસની સરખામણીમાં આપણા શરીરની રાસાયણિક પ્રતિક્રિયાઓમાં ઘણી વધઘટ જોવા મળતી હોય છે.

સવાલ એ છે કે શું આપણે એ સંકેતોને કેવી રીતે ઓળખી શકીએ કે આપણા મગજમાં ફેરફાર થઈ રહ્યો છે?

જો તમને ખબર પડી જાય કે ક્યારે તમારું મગજ એની સર્વોત્તમ કાર્યક્ષમતા પૂરી પાડે છે તો શું તમારા દિવસની અલગ યોજના બનાવશો?

શરીરના રાસાયણિક ફેરફારો તરફ ધ્યાન આપીને શું તમે તમારા મગજને વધારે સતેજ બનાવી શકો છો ખરા?

સવારનાં તણાવવાળાં કામ

સવારે ઊઠીને કામ કરવામાં તમને મુશ્કેલી પડતી હોય તો તમારી જાતને એ માટે મજબૂર ન કરો.

કેટલાક જાણીતા બિઝનેસ લીડર અને ફિટનેશપ્રેમી સેલિબ્રિટીઝની સલાહ અનુસાર એ જરૂરી નથી કે જો તમે તમારી સૂવાની ઢબમાં ફેરફાર કરશો તો તમારા પ્રદર્શનમાં સુધારો આવશે જ.

તેમ છતાં સવારનો સમય દિવસનો મહત્ત્વપૂર્ણ સમય છે.

જાપાનના શ્રમિકો પર કરવામાં આવેલા એક અભ્યાસમાં જાણવા મળ્યું છે કે સવારે આપણે તણાવભર્યાં કામો વધારે સારી રીતે કરી શકીએ છીએ.

અભ્યાસ માટે શ્રમિકોને ઊઠ્યા બાદ બેથી દસ કલાકમાં તણાવમાંથી પસાર થવાનું કહેવામાં આવ્યું હતું.

જાણવાનો હેતુ એ હતો તેઓ કામની શરૂઆતના તેને કરવા માગતા હતા અથવા તો દિવસના અંતમાં.

લાંબા સમય સુધી તણાવમાં રહેવું ખતરનાક

અભ્યાસમાં જાણવા મળ્યું હતું કે સવારના પરીક્ષણ બાદ કર્મચારીઓમાં કાર્ટિસોલનું સ્તર ઘણું વધી ગયું હતું, પણ સાંજે પરીક્ષણ કર્યું તો આવું બન્યું નહોતું.

જાપાનની હોક્કાઇડો યુનિવર્સિટીના પ્રોફેસર યુઝિરો યામાનાકા જણાવે છે:

"કાર્ટિસોલ આપણા શરીરના રક્ષણમાં મહત્ત્વપૂર્ણ ભૂમિકા ભજવે છે. લડો કે છટકી જાવ, આ માટે પ્રેરણા આપતો આ મહત્ત્વનો હૉર્મોન છે."

કાર્ટિસોલ રિલીઝ ના થાય તો શરીરમાં આ પ્રક્રિયા યોગ્ય રીતે થતી નથી. આ હૉર્મોન રક્તચાપને નિયંત્રિત કરે છે અને લોહીમાં શર્કરાના સ્તરને પણ વધારે છે.

એ ખાતરી આપે છે કે જો તમે તણાવમાં છો તો ગભરાઈ ના જાવ, તમારું મગજ સચેત રહે અને કશું કરવા માટે તમારામાં ઊર્જા જળવાઈ રહે.

આ હૉર્મોન તણાવપૂર્ણ ઘટના બાદ તમારામાં સંતુલન સ્થાપિત કરે છે. તણાવયુક્ત સવાર બાદ તમે સામાન્ય બનવામાં સક્ષમ બની જાવ છો.

જો આ સાંજે બને તો તમારા મગજમાં ચાલતું જ રહે.

દિવસના... \n\nમને ઉપરના લેખ માટે સારું શીર્ષક આપો.
શું તમે જાણો છો, મગજ દોડાવવું પડે તેવું કામ સવારે કરવું જોઈએ કે સાંજે?